CELEX: 62021TN0781
Language: da
Date: 2021-12-18 00:00:00
Title: Sag T-781/21: Sag anlagt den 18. december 2021 — EAA mod Kommissionen

14.2.2022   
            
            
               DA
            
            
               Den Europæiske Unions Tidende
            
            
               C 73/54
            
         
      Sag anlagt den 18. december 2021 — EAA mod Kommissionen
      (Sag T-781/21)
      (2022/C 73/68)
      Processprog: engelsk
      
         Parter
      
      
         Sagsøger: European Aluminium Association (EAA) (Bruxelles, Belgien) (ved advokaterne B. O’Connor og M. Hommé)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 3 i Kommissionens gennemførelsesforordning (EU) 2021/1784, hvorved Kommissionen bestemmer, at den foreløbige antidumpingtold ikke skal opkræves, annulleres.
               
            
                  —
               
               
                  Kommissionen tilpligtes at betale sagsøgerens omkostninger i forbindelse med dette søgsmål.
               
            
         Søgsmålsgrunde og væsentligste argumenter
      
      Til støtte for søgsmålet med påstand om annullation af artikel 3 i Kommissionens gennemførelsesforordning (EU) 2021/1784 (1) har sagsøgeren fremsat tre anbringender.
      
                  1.
               
               
                  Første anbringende om, at Kommissionen har handlet i strid med Europa-Parlamentets og Rådets forordning (EU) 2016/1036 (2), og navnlig artikel 10, stk. 2, heri, genstanden for og formålet med Europa-Parlamentets og Rådets forordning (EU) 2016/1036 og Kommissionens faste praksis om at bestemme, at den foreløbige antidumpingtold skal opkræves.
               
            
                  2.
               
               
                  Andet anbringende om, at Kommissionen ikke har overholdt begrundelsespligten efter artikel 296 TEUF.
               
            
                  3.
               
               
                  Tredje anbringende om, at Kommissionen ikke har overholdt princippet om en retfærdig rettergang og princippet om god forvaltningsskik.
               
            
         (1)  Kommissionens gennemførelsesforordning (EU) 2021/1784 af 8.10.2021 om indførelse af en endelig antidumpingtold på importen af fladvalsede aluminiumsprodukter med oprindelse i Folkerepublikken Kina (EUT 2021, L 359, s. 6).
      
         (2)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).